выставка Шаўковы сад Са старажытных часоў Кітай лічыўся радзімай шоўку. Найстаражытнейшыя ўзоры знойдзеных шаўковых тканін адносяць да I тысячагоддзя да н.э. Гэтыя знаходкі прадстаўлены самымі рознымі відамі шоўку – найтанчэйшы газ, далікатнейшы атлас, цяжкая і шчыльная парча. Ужо ў тыя далёкія часы існавалі традыцыйныя віды мастацкага ткацтва і розныя тэхналогіі фарбавання тканін. З далёкай старажытнасці існавалі станкі для размоткі шаўковых коканаў, якія змяшчалі ў катлы з гарачай вадой. Вытворчасць шоўку на такіх станках складала паўтары кілаграмы шаўковай пражы ў дзень. Напрыканцы сярэдніх вякоў у Кітаі карысталіся складанымі станкамі для вытворчасці шматкаляровых узорных шаўковых тканін. Шоўк са старажытнейшых часоў разшываўся выявамі міфічных жывёл і казачных істот, расліннымі і геаметрычнымі ўзорамі. Разнастайная колеравая гама тканін і малюнкі гатовых форм, выкананых у тэхніцы батыка, у поўнай меры раскрываюць філасофскую вытанчанасць і падкрэсліваюць адзіны мастацкі стыль агульнапрыняты ў Кітаі.